Avokatë në ndihmë të fëmijëve pa dokumente
Programi “Safe Passage” i jep ndihmë ligjore fëmijëve të cilët përballen me deportim
Safe Passage”, Kalimi i Sigurtë, është një projekt për t’u siguruar fëmijëve në gjykatat e emigracionit avokatë vullnetarë. Lenni Benson është themeluesja e projektit: Zonja Benson, një profesore në Shkollën e Juridikut të Nju Jorkut, shpenzon të paktën një ditë në muaj në gjykatën e imigracionit të Nju Jorkut, dhe shpesh shumë më tepër, për t’u gjetur fëmijëve emigrantë avokatë vullnetarë: Ajo thotë se ndërsa ligji amerikan i imigracionit u jep fëmijëve mbrojtje të veçantë ligjore, nuk u jep atyre avokatë për t’i ndihmuar në sigurimin e këtyre të drejtave. Isik Basiri mbërriti nga Turqia në moshën 15 vjeçare dhe e zbuloi programin Safe Passage rastësisht: 16 vjeçari Ousmane Barry erdhi nga Guinea në moshën tetë vjeçare. Prindërit e tij kanë vdekur dhe ai jeton me një xhaxha. Avokatët e programit Safe Passage i siguruan atij të drejtën e qëndrimit të ligjshëm. Barry është një nga të paktët me fat; Safe Passage dhe projekte të ngjashme mund të ndihmojnë vetëm një numër të atyre që kanë nevojë, ndërsa numrat e fëmijëve imigrantë të pashoqëruar janë në rritje. Vetëm këtë vit, qeveria federale parashikon se më shumë se 60 mijë adoleshentë dhe fëmijë, shumica e tyre nga Amerika Qendrore, do të kapen në kufirin meksikano-amerikan.